Ախտահարված հատվածից ստերիլ տամպոնով վերցվում է հետազոտվող նյութը, ցանվում էլեկտիվ միջավայրում (Լյոֆլերի կամ Կլաուբերգի), ապա դրվում է թերմոստատ 370C –ի պայմաններում: Կորինեբակտերիաների աճի դեպքում , 24 ժամ անց, հայտնվում է նախնական պատասխանը: Վերջնական պատասխանը հայտնվում է 48-72 ժամ անց, բիոքիմիական և տոքսիգեն հատկությունների ուսումնասիրումից հետո:Ներկայումս գործնականում տոքսիգենությունը որոշվում է գելում պրեցիպիտացիայի եղանակով խիտ սննդային միջավայրերում: Շճաբանական մեթոդներից կիրառվում են ԱնՀԱ, ԱՌ, ՈՒղղ.ՀԱ, ԻՖԱ-ն և այլ ռեակցիաները, որոնց օգնությամբ որոշվում է հակամարմինների տիտրի աճը հիվանդության դինամիկայում: Ուղղ. ՀԱՌ-ն աչքի է ընկնում հաշվառման ճշգրտությամբ, խնայողական ծախսերով և ստացված պատասխանի կարճատևությամբ: Հեռանկարային է համարվում հակատոքսիկ հակամարմինների հայտնաբերումը բջջային միկրոկուլտուրաներում չեզոքացման ռեակցիայի օգնությամբ, որը տալիս է հուսալի արդյունք և պահանջում շիճուկի նվազագույն քանակություն: